“Afrosiyob”ning “Toshkent — Buxoro — Toshkent” yo‘nalishidagi bir kunlik reysi bekor qilindi

766/765 sonli “Toshkent — Buxoro — Toshkent” yo‘nalishi bo‘ylab qatnovchi “Afrosiyob” poyezdining faqat bitta — 6-noyabrga mo‘ljallangan reysi bekor qilindi. Bu haqda “O‘ztemiryo‘lyo‘lovchi” xabar bermoqda.

Xabar berishlaricha, ko‘rsatilgan reys doirasida 6-noyabr kuni Toshkentdan Buxoroga, 7-noyabr kuni Buxorodan Toshkentga amalga oshirilishi rejalashtirilgan qatnovlar bekor qilingan.
Qayd etishlaricha, reys “texnik sabablarga ko‘ra” bekor qilingan.
Kompaniya matbuot xizmati qo‘shimcha axborot yuzasidan 1005 qisqa telefon raqamiga qo‘ng‘iroq qilishni iltimos qilgan.